Oficiālais Vēstnesis L 040 , 12/02/2004 Lpp. 0001 - 0010



Padomes Regula (EK) Nr. 234/2004 (2004. gada 10. februāris) par dažiem ierobežojošiem pasākumiem attiecībā uz Libēriju un par Regulas (EK) Nr. 1030/2003 atcelšanu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 60. un 301. pantu, ņemot vērā Padomes 2004. gada 10. februāra Kopējo nostāju 2004/137/KĀDP par ierobežojošiem pasākumiem pret Libēriju un ar ko atceļ Kopējo nostāju 2001/357/KĀDP [1], ņemot vērā Komisijas priekšlikumu, tā kā: (1) Rīkojoties saskaņā ar Apvienoto Nāciju Organizācijas Hartas VII nodaļu un ņemot vērā to, ka apstākļi Libērijā ir mainījušies, jo īpaši, atkāpjoties agrākam prezidentam Čārlzam Teiloram un izveidojot Libērijas Nacionālo pagaidu valdību, ar Apvienoto Nāciju Organizācijas Drošības padomes 2003. gada 22. decembra Rezolūciju 1521 (2003) ir nolemts grozīt dažus ierobežojošos pasākumus, ko Apvienoto Nāciju Organizācijas Drošības padome ir noteikusi pret Libēriju ar 2001 gada 7. marta Rezolūciju 1343 (2001) un 2003. gada 6. maija Rezolūciju 1478 (2003). (2) Kopējā nostāja 2004/137/KĀDP paredz īstenot pasākumus, kas noteikti ANO Drošības padomes Rezolūcijā 1521 (2003), tostarp aizliegt tehnisko palīdzību, kas saistīta ar militārām darbībām, un neapstrādātu dimantu, kā arī baļķu un koksnes izstrādājumu importu, kura izcelsme ir Libērijā. (3) Kopējā nostāja 2004/137/KĀDP paredz arī aizliegt pakalpojumus, kas saistīti ar militārām darbībām, un finansiālu palīdzību, kas saistīta ar militārām darbībām un kas nav ietverta ANO Drošības padomes Rezolūcijā 1521 (2003). (4) Dažus Rezolūcijā 1343 (2001) un 1478 (2003) paredzētos pasākumus īstenoja saskaņā ar Padomes 2003. gada 16. jūnija Regulu (EK) Nr. 1030/2003 par dažiem ierobežojošiem pasākumiem attiecībā uz Libēriju [2]. Uz minēto pasākumu grozījumiem attiecas Līgums un tādēļ, lai izvairītos no konkurences traucējumiem, Kopienas tiesību aktos jāievieš attiecīgie Drošības padomes lēmumi tiktāl, ciktāl tas attiecas uz Kopienu. Šajā regulā, saskaņā ar Līgumā izklāstītajiem nosacījumiem, par Kopienas teritoriju uzskata to dalībvalstu ietvertās teritorijas, uz kurām attiecas Līgums. (5) Skaidrības labad jāpieņem vienots teksts, kurā būtu visi attiecīgie noteikumi ar grozījumiem, kas aizvietotu Regulu (EK) Nr. 1030/2003, kura būtu jāatceļ. (6) Lai nodrošinātu šajā regulā paredzēto pasākumu efektivitāti, šai regulai jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī, IR PIEŅĒMUSI ŠO REGULU. 1. pants Šajā regulā piemēro šādas definīcijas: "tehniskā palīdzība" ir jebkurš tehnisks atbalsts, kas saistīts ar remontu, izstrādāšanu, ražošanu, montāžu, testēšanu, uzturēšanu vai jebkuru citu tehnisku pakalpojumu, un tā var būt tādos veidos kā, piemēram, sagatavošana, apmācība, darba zināšanu vai prasmju nodošana vai konsultatīvi pakalpojumi. Tehniskā palīdzība ietver verbālus palīdzības veidus. 2. pants Ir aizliegts: a) tieši vai netieši jebkurai personai, uzņēmumam vai organizācijai Libērijā vai lietošanai Libērijā piešķirt, pārdot, piegādāt vai pārsūtīt tehnisku palīdzību, kas saistīta ar militārām darbībām, un militāro līdzekļu un visu veidu saistītu materiālu, tostarp ieroču un munīcijas, militāro transportlīdzekļu un aprīkojuma, paramilitārā aprīkojuma un iepriekšminēto līdzekļu rezerves daļu piegādi, ražošanu, uzturēšanu un lietošanu; b) piešķirt personai, uzņēmumam vai organizācijai Libērijā vai lietošanai Libērijā finansējumu vai finansiālu palīdzību, kas saistīta ar militārām darbībām, jo īpaši ieskaitot subsīdijas, aizdevumus un eksporta kredīta apdrošināšanu, jebkādai tiešai vai netiešai ieroču un ar tiem saistītu materiālu pārdošanai, piegādei, pārsūtīšanai vai eksportam; c) apzināti un tīši piedalīties darbībās, kuru mērķis vai iznākums ir tieši vai netieši veicināt darījumus, kas minēti a) un b) punktā. 3. pants 1. Atkāpjoties no 2. panta, I pielikumā minētas tās dalībvalstu kompetentās iestādes, kurās atrodas attiecīgais pakalpojuma sniedzējs un kuras drīkst pilnvarot šāda veida nodrošinājumu: a) tehnisku palīdzību, finansējumu un finansiālu palīdzību, kas saistīta ar ieročiem un saistītiem materiāliem, ja šāda palīdzība vai pakalpojumi ir paredzēti vienīgi, lai atbalstītu Apvienoto Nāciju Organizācijas pārvaldi Libērijā; vai b) finansējumu un finansiālu palīdzību, kas saistīta ar: i) ieročiem un saistītiem materiāliem, kas paredzēti vienīgi, lai ar tiem atbalstītu un tos izmantotu starptautisku mācību un reformu programmā, kas paredzēta Libērijas bruņotajiem spēkiem un policijai; vai ii) nenāvējošu militāru aprīkojumu, kas paredzēts lietošanai vienīgi humāniem mērķiem un aizsardzībai. 2. Pilnvarojumus nepiešķir darbībām, kas jau ir notikušas. 4. pants 1. Ja minētās darbības ir apstiprinājusi komiteja, kas nodibināta saskaņā ar 21. punktu ANO Drošības padomes Rezolūcijā 1521 (2003), un, atkāpjoties no šīs regulas 2. panta, dalībvalsts kompetentā iestāde, kas minēta I pielikumā, kurā atrodas attiecīgais pakalpojuma sniedzējs, drīkst pilnvarot tehnisku palīdzību, kas saistīta ar: a) ieročiem un saistītiem materiāliem, kas paredzēti vienīgi, lai ar tiem atbalstītu un tos izmantotu starptautisku mācību un reformu programmā, kas paredzēta Libērijas bruņotajiem spēkiem un policijai; vai b) nenāvējošu militāru aprīkojumu, kas paredzēts lietošanai vienīgi humāniem mērķiem un aizsardzībai. Šādu apstiprinājumu var iegūt ar I pielikumā minēto tās dalībvalsts kompetento iestāžu starpniecību, kurā atrodas attiecīgais pakalpojuma sniedzējs. 2. Pilnvarojumu nepiešķir darbībām, kas jau ir notikušas. 5. pants Šīs regulas 2. pants neattiecas uz aizsargtērpu, tostarp artilērijas jakām un militārām ķiverēm, ko uz laiku Apvienoto Nāciju Organizācijas personāls, Eiropas Savienības, Kopienas vai tās dalībvalstu personāls, plašsaziņas līdzekļu pārstāvji, humānie un attīstības darbinieki un saistītais personāls eksportē uz Libēriju tikai savai personiskajai lietošanai. 6. pants 1. Ir aizliegts tieši vai netieši no Libērijas ievest Kopienā jebkādus neapstrādātus dimantus, kas definēti II pielikumā, neatkarīgi no tā, vai to izcelsme ir Libērijā, vai citās valstīs. 2. Ir aizliegts ievest Kopienā jebkādus baļķus un koksnes izstrādājumus, kuru izcelsme ir Libērijā, kā noteikts III pielikumā. 3. Ir aizliegta arī apzināta un tīša līdzdalība darbībās, kuru mērķis vai iznākums ir tieši vai netieši veicināt darījumus, kas minēti 1. un 2. punktā. 7. pants Neierobežojot dalībvalstu tiesības un pienākumus, atbilstoši Apvienoto Nāciju Organizācijas Statūtiem, Komisija uztur visus sakarus ar Komiteju, kas izveidota saskaņā ar Apvienoto Nāciju Organizācijas Drošības padomes Rezolūcijas 1521 (2003) 21. punktu, lai efektīvi īstenotu šo regulu. 8. pants Dalībvalstis tūlīt informē cita citu un Komisiju par pasākumiem, kas veikti saskaņā ar šo regulu, un sniedz cita citai to rīcībā esošo attiecīgo informāciju saistībā ar šo regulu, jo īpaši informāciju par pārkāpumiem un izpildes problēmām, un valstu tiesu spriedumiem. 9. pants Komisija ir pilnvarota: a) grozīt I pielikumu, pamatojoties uz dalībvalstu sniegto informāciju; b) grozīt II un III pielikumu, lai tos saskaņotu ar izmaiņām, kuras var tikt izdarītas kombinētajā nomenklatūrā. 10. pants Šo regulu piemēro neatkarīgi no tiesībām vai saistībām, kas piešķirtas vai noteiktas saskaņā ar jebkuru līdz 2004. gada 13. februārim apstiprinātu starptautisku nolīgumu vai līgumu, licenci vai atļauju. 11. pants 1. Dalībvalstis pieņem nosacījumus sankcijām, kas piemērojamas šīs regulas noteikumu pārkāpumu gadījumā, un veic visus vajadzīgos pasākumus, lai nodrošinātu šīs regulas noteikumu piemērošanu. Paredzētajām sankcijām jābūt efektīvām, samērīgām un preventīvām. 2. Dalībvalstis pēc šīs regulas spēkā stāšanās nekavējoties paziņo par šiem nosacījumiem Komisijai un ziņo tai par visiem to turpmākiem grozījumiem. 12. pants Šo regulu piemēro: a) Kopienas teritorijā, arī tās gaisa telpā; b) uz gaisa kuģiem un kuģošanas līdzekļiem, kas ir dalībvalstu jurisdikcijā; c) attiecībā uz dalībvalstu pilsoņiem, kaut arī tie atrodas ārpus dalībvalstu teritorijām; d) attiecībā uz jebkuru juridisku personu, grupu vai organizāciju, kas reģistrēta vai izveidota saskaņā ar kādas dalībvalsts tiesību aktiem; e) attiecībā uz jebkuru juridisku personu, grupu vai organizāciju, kas veic darbību Kopienā. 13. pants Ar šo atceļ Regulu (EK) Nr. 1030/2003. 14. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2004. gada 10. februārī Padomes vārdā — priekšsēdētājs C. McCreevy [1] OV L 40, 12.2.1004., 35. lpp. [2] OV L 150, 18.6.2003., 1. lpp. Regulā jaunākie grozījumi izdarīti ar Komisijas Regulu (EK) Nr. 2061/2003 (OV L 308, 25.11.2003., 5. lpp.). -------------------------------------------------- I PIELIKUMS Regulas 3. un 4. pantā minēto kompetento iestāžu saraksts BEĻĢIJA Service public fédéral des affaires étrangères, commerce extérieur et coopération au développement Egmont 1 Rue des Petits Carmes 19 B-1000 Bruxelles Federale Overheidsdienst Buitenlandse Zaken, Buitenlandse Handel en Ontwikkelingssamenwerking Egmont 1 Karmelietenstraat 19 B-1000 Brussel Direction générale des affaires bilatérales Service "Afrique du sud du Sahara" Téléphone (32-2) 501 88 75 Télécopieur (32-2) 501 38 26 Directoraat-generaal Bilaterale zaken Dienst Afrika ten zuiden van de Sahara Tālr.: (32-2) 501 88 75 Fakss: (32-2) 501 38 26 Service public fédéral de l'économie, des PME, des classes moyennes et de l'énergie ARE 4e o division, service des licences Avenue du Général Leman 60 B-1040 Bruxelles Téléphone (32-2) 206 58 16/27 Télécopieur (32-2) 230 83 22 Federale Overheidsdienst Economie, KMO, Middenstand en Energie BEB, afdeling 4, Dienst vergunningen Generaal Lemanlaan 60 B-1040 Brussel Tālr.: (32-2) 206 58 16/27 Fakss: (32-2) 230 83 22 Brussels Hoofdstedelijk Gewest – Région de Bruxelles-Capitale (Region Brüssel-Hauptstadt): Kabinet van de minister van Financiėn, Begroting, Openbaar Ambt en Externe Betrekkingen van de Brusselse Hoofdstedelijke regering Kunstlaan 9 B-1210 Brussel Cabinet du ministre des finances, du budget, de la fonction publique et des relations extérieures du gouvernement de la Région de Bruxelles-Capitale Avenue des Arts 9 B-1210 Bruxelles Téléphone (32-2) 209 28 25 Télécopieur (32-2) 209 28 12 Région wallonne (Valonija): Cabinet du ministre-président du gouvernement wallon Rue Mazy 25-27 B-5100 Jambes-Namur Téléphone (32-81) 33 12 11 Télécopieur (32-81) 33 13 13 Vlaams Gewest (Flandrija): Administratie Buitenlands Beleid Boudewijnlaan 30 B-1000 Brussel Tālr.: (32-2) 553 59 28 Fakss: (32-2) 553 60 37 DĀNIJA Erhvervs- og Boligstyrelsen Dahlerups Pakhus Langelinie Allé 17 DK-2100 København Ø Tlf. (45) 35 46 60 00 Fakss: (45) 35 46 60 01 Udenrigsministeriet Asiatisk Plads 2 DK-1448 København K Tlf. (45) 33 92 00 00 Fakss: (45) 32 54 05 33 Justitsministeriet Slotsholmsgade 10 DK-1216 København K Tlf. (45) 33 92 33 40 Fakss: (45) 33 93 35 10 VĀCIJA Attiecībā uz finansējumu un finansiālu palīdzību: Deutsche Bundesbank Servicezentrum Finanzsanktionen Postfach D-80281 München Tālr.: (49-89) 28 89 38 00 Fakss: (49-89) 35 01 63 38 00 Attiecībā uz tehnisko palīdzību un citiem pakalpojumiem: Bundesamt für Wirtschaft und Ausfuhrkontrolle (BAFA) Frankfurter Straße 29-35 D-65760 Eschborn Tālr.: (49) 619 69 08-0 Fakss: (49) 619 69 08-800 GRIEĶIJA A. Aktīvu iesaldēšana Ministry of Economy and Finance General Directory of Economic Policy 5 Nikis Str. GR-101 80 Athens Tālr.: (30) 210333 27 86 Fakss: (30) 210333 28 10 Α. ΔΕΣΜΕΥΣΗ ΚΕΦΑΛΑΙΩΝ Υπουργείο Οικονομάς και Οικονομκών Γενική Διεύθυνση Οικονομκής Πολιτικής Νίκης 5 GR-101 80 Αθήνα Τηλ. (30) 210333 27 86 Φαξ (30) 210333 28 10 B. Import-Export restrictions Ministry of Economy and Finance General Directorate for Policy Planning and Management Kornaroy Str. 1 GR-105 63 Athens Tālr.: (30) 210328 64 01-3 Fakss: (30) 210328 64 04 Β. ΠΕΡΙΟΡΙΣΜΟΙΕΙΣΑΓΩΓΩΝ - ΕΞΑΓΩΓΩΝ Υπουργείο Οικονομάς και Οικονομκών Γενική Διεύθυνση Σχεδιασμχι και Διαχείρισης Πολιτικής Κορνάρου 1 GR-105 63 Αθήνα Τηλ. (30) 210328 64 01-3 Φαξ (30) 210328 64 04 SPĀNIJA Ministerio de Economía Dirección General de Comercio e Inversiones Paseo de la Castellana, 162 E-28046 Madrid Tālr.: (34) 913 49 38 60 Fakss: (34) 914 57 28 63 FRANCIJA Ministère de l'économie, des finances et de l'industrie Direction générale des douanes et des droits indirects Cellule embargo – Bureau E2 Téléphone (33) 144 74 48 93 Télécopieur (33) 144 74 48 97 Ministère des affaires étrangères Direction des Nations unies et des organisations internationales Téléphone (33) 143 17 59 68 Télécopieur (33) 143 17 46 91 ĪRIJA Department of Enterprise, Trade and Employment Licensing Unit Earlsfort Centre Lower Hatch Street Dublin 2 Ireland Tālr.: (353) 1631 2121 Fakss: (353) 1631 2562 ITĀLIJA Ministero degli Affari esteri DGAS.-Uff. I Roma Tālr.: (39) 06 36 91 4492/2988/5805 Fakss: (39) 06 36 91 5446 Ministero del Commercio estero Gabinetto Roma Tālr.: (39) 06 59 93 23 10 Fakss: (39) 06 59 64 74 94 Ministero dei Trasporti Gabinetto Roma Tālr.: (39) 06 44 26 71 16/84 90 40 94 Fakss: (39) 06 44 26 71 14 LUKSEMBURGA Ministère des affaires étrangères Office des licences 21, rue Philippe II L-2340 Luxembourg Téléphone (352) 478 23 70 Télécopieur (352) 46 61 38 NĪDERLANDE Ministerie van Economische Zaken Directoraat-generaal Buitenlandse Economische Betrekkingen Directie Handelspolitiek en Investeringsbeleid Bezuidenhoutseweg 153 2594 AG Den Haag Nederland Tālr.: (31) 70379 7658 Fakss: (31) 70379 7392 AUSTRIJA Bundesministerium für Wirtschaft und Arbeit Abteilung C/2/2 Stubenring 1 A-1010 Wien Tālr.: (43-1) 711 00 Fakss: (43-1) 711 00-83 86 PORTUGĀLE Ministério dos Negócios Estrangeiros Direcção-Geral dos Assuntos Multilaterais Largo Rilvas P-1350-179 Lisboa Tālr.: (351-21) 394 60 72 Fakss: (351-21) 394 60 73 SOMIJA Ulkoasiainministeriö/Utrikesministeriet PL/PB 176 FIN-00161 Helsinki/Helsingfors P./Tfn (358-9) 16 05 59 00 Faksi/Fakss: (358-9) 16 05 57 07 Puolustusministeriö/Försvarsministeriet Eteläinen Makasiinikatu 8/Södra Magasinsgatan 8 FIN-00131 Helsinki/Helsingfors PL/PB 31 P./Tfn (358-9) 16 08 81 28 Faksi/Fakss: (358-9) 16 08 81 11 ZVIEDRIJA Inspektionen för strategiska produkter (ISP) Box 70252 107 22 Stockholm Tfn (46-8) 406 31 00 Fakss: (46-8) 20 31 00 Regeringskansliet Utrikesdepartementet Rättssekretariatet för EU-frågor Fredsgatan 6 103 39 Stockholm Tfn (46-8) 405 10 00 Fakss: (46-8) 723 11 76 APVIENOTĀ KARALISTE Sanctions Licensing Unit Export Control Organisation Department of Trade and Industry 4 Abbey Orchard Street London SW1P 2HT United Kingdom Tālr.: (44) 20 7215 0594 Fakss: (44) 20 7215 0593 -------------------------------------------------- II PIELIKUMS Regulas 6. panta 1. punktā minētie neapstrādātie dimanti KN kods | Izstrādājuma apraksts | 71021000 | Nešķiroti dimanti, neapstrādāti, neiedarināti un nenostiprināti. | 71022100 | Rūpnieciskie dimanti, neapstrādāti vai vienkārši sazāģēti, sašķelti vai rupji apstrādāti. | 71023100 | Nerūpnieciskie dimanti, neapstrādāti vai vienkārši sazāģēti, sašķelti vai rupji apstrādāti. | 71051000 | Dimanta putekļi un pulveris. | -------------------------------------------------- III PIELIKUMS Baļķi un koksnes izstrādājumi, kas minēti 6. panta 2. punktā KN kods | Izstrādājuma apraksts | 4401 | Malka apaļkoku, pagaļu, zaru, žagaru saišķu vai tamlīdzīgā veidā; koksnes šķeldas vai skaidas; zāģskaidas un koksnes atlikumi un atgriezumi, aglomerēti vai neaglomerēti apaļkoku, brikešu, granulu vai tamlīdzīgā veidā. | 4402 | Aglomerētas vai neaglomerētas kokogles (ieskaitot riekstu vai riekstu čaumalu kokogles) | 4403 | Neapstrādāti kokmateriāli, arī bez mizas vai aplievas, vai četrskaldņu brusas | 4404 | Stīpu klūgas; šķeltas kārtis; pāļi, mieti un stabi, nosmailināti, bet gareniski nezāģēti; rupji aplīdzinātas, bet nevirpotas, neliektas un citādi neapstrādātas koka nūjas spieķu, lietussargu, instrumentu rokturu un tamlīdzīgu izstrādājumu izgatavošanai; koka skaidas un tamlīdzīgi materiāli. | 4405 | Koka vilna; koksnes milti | 4406 | Dzelzceļa vai tramvaja sliežu gulšņi no koka | 4407 | Garenvirzienā sazāģēti vai šķeldoti kokmateriāli, šķelti vai plēsti, ēvelēti vai neēvelēti, slīpēti vai neslīpēti, saaudzēti vai nesaaudzēti garumā, biezāki par 6 mm | 4408 | Loksnes finierim (ieskaitot loksnes, kas iegūtas, sašķeļot koka saklātņus), saplāksnim vai citiem līdzīgiem koka saklātņiem un citi garenvirzienā sazāģēti, šķelti vai plēsti kokmateriāli, ēvelēti vai neēvelēti, salīmēti vai nelīmēti, slīpēti vai neslīpēti, saaudzēti vai nesaaudzēti garumā, ne biezāki par 6 mm | 4409 | Kokmateriāli (ieskaitot nesaliktus parketa dēlīšus un joslas) ar vienlaidu formu (ar ierievi, rievoti, ar gropēm, fāzēti, ar V veida griezumu, sagriezti līstēs, formēti, noapaļoti vai tamlīdzīgi apstrādāti) kādā no malām, galiem vai virsmām, ēvelēti vai neēvelēti, slīpēti vai neslīpēti, saaudzēti vai nesaaudzēti garumā | 4410 | Kokskaidu plātnes (piemēram, orientētas kokskaidu plātnes un vafeļplātnes) un citas koka vai koksnveida materiālu plātnes, aglomerētas vai neaglomerētas ar sveķiem vai citām organiskām saistvielām | 4411 | Kokšķiedru vai citu koksnveida materiālu plātnes, kas ir saistītas vai nav saistītas ar sveķiem vai citām organiskām vielām | 4412 | Saplāksnis, finierētas plātnes un līdzīgi koka saklātņi | 4413 | Blīvināti kokmateriāli kluču, plātņu, līstu vai profilētu izstrādājumu veidā | 4414 | Koka ietvari gleznām, fotogrāfijām, spoguļiem un tamlīdzīgiem priekšmetiem | 4415 | Koka lādes, kastes, redeļkastes, spoles un tamlīdzīga tara; koka kabeļu spoles; paliktņi, kastu paliktņi un citas kravu plātnes no koka; paliktņu apmales no koka | 4416 | Mucas, muciņas, kubli, toveri un citādi mucinieku darinājumi un to daļas no koka, ieskaitot mucu dēlīšus | 4417 | Koka darbarīki, to korpusi un rokturi, slotu un suku koka daļas un rokturi; koka kurpju liestes un izstiepēji | 4418 | Namdaru un galdniekdarbi un darinājumi no koka, ieskaitot šūnveida koka paneļus, saliktus parketa dēlīšus, jumstiņus un lubas | 4419 | Galda un virtuves piederumi no koka | 4420 | Koka izstrādājumi ar mozaīku un intarsijas; koka šķirstiņi un kārbiņas dārglietām vai griešanas rīkiem un līdzīgiem priekšmetiem; koka statuetes un citi rotājumi; koka mēbeles, kas nav minētas KN 94. nodaļā | 4421 | Citi koka izstrādājumi | 4701 | Mehāniskā papīra masa | 4702 | Ķīmiskā koksnes celuloze, šķīstošās šķirnes | 4703 | Ķīmiskā natronceluloze vai sulfātceluloze, izņemot šķīstošās šķirnes | 4704 | Ķīmiskā sulfītceluloze, izņemot šķīstošās šķirnes | 4705 | Koksnes celuloze, kas iegūta, apvienojot mehāniskās un ķīmiskās pārstrādes procesus | 940161 | Citi sēdekļi, ar koka karkasu | 940169 | Citi sēdekļi, ar koka karkasu un nepolsterēti | 94019030 | To sēdekļu daļas no koka, ko izmanto lidaparātos | 940330 | Koka mēbeles birojiem | 940340 | Koka mēbeles virtuvēm | 940350 | Koka mēbeles guļamistabām | 940360 | Citas koka mēbeles | 94060020 | Saliekamās būvkonstrukcijas no koka | ex9705 | Kolekciju priekšmeti no koka | ex9706 | Koka senlietas | --------------------------------------------------